നിപ്പ 15 സാംപിളുകളും നെഗറ്റീവ് കോഴിക്കോട്: . കോഴിക്കോട്ടു നിന്ന് പരിശോധനയ്ക്ക് അയച്ച 15 സാംപിളുകള്കൂടി നെഗറ്റീവ് ആണെന്നു സ്ഥിരീകരിച്ചു. ഇതോടെ ആകെ നെഗറ്റീവായ സാമ്ബിളുകളുടെ എണ്ണം 123 ആയി. കഴിഞ്ഞ ദിവസം 20 സാംപിളുകള് നെഗറ്റീവായിരുന്നു. അതേസമയം, ഹൈ റിസ്കിലുള്ളവര് കോഴിക്കോട് മെഡിക്കല് കോളജില് തുടരുകയാണ്. ആശുപത്രിയില് കഴിയുന്ന ആരുടെയും ആരോഗ്യനിലയില് പ്രശ്നങ്ങളില്ല. നിരീക്ഷണം ശക്തമായി തുടരുകയാണെന്നും ആരോഗ്യമന്ത്രി വീണാ ജോര്ജ് അറിയിച്ചു.മൃഗസംരക്ഷണ വകുപ്പ് പരിശോധനയ്ക്കയച്ച വവ്വാലുകളുടെയും ആടുകളുടെയും സാംപിളുകളിലും വൈറസിന്റെ സാന്നിധ്യമില്ലെന്നു സ്ഥിരീകരിച്ചിരുന്നു. ഭോപ്പാല് ലാബിലാണ് സാംപിളുകള് പരിശോധിച്ചത്. ഒപ്പംതന്നെ പഴംതീനി വവ്വാലുകളില് പൂന വൈറോളജി ഇന്സ്റ്റിറ്റ്യൂട്ടിലെ വിദഗ്ധര് നടത്തിയ പരിശോധന കഴിഞ്ഞ ദിവസവും തുടര്ന്നു.